cyanic-selkie/wikianc huggingface dataset:
R316 (Suid-Afrika)
Die R316 is 'n streeksroete in Suid-Afrika is wat Caledon met Arniston verbind via Napier en Bredasdorp. Die R316 begin waar dit aansluit by die N2 in Caledon en gaan dan suidooswaarts. Dit kruis die R326-streekspad, en gaan deur Napier. Net voor Bredasdorp sluit die R317 by die pad aan. Die roete gaan tot by Bredasdorp, deel 'n stuk pad met die R319 in Bredasdorp en hou suidoos tot by Arniston. Die roete is ongeveer 96 km lank.
R317 (Suid-Afrika)
Die R317 is 'n streeksroete in Suid-Afrika wat Bredasdorp met Robertson verbind via Bonnievale. Die roete begin by die R60-provinsiale pad in Robertson, gaan oos, verby Bonnievale en dan later suid. Dit kruis dan die N2-nasionale pad in 'n verspringende kruising in Stormsvlei. Dit smelt saam met die R316 net buite Bredasdorp en sluit aan by die R319 in Bredasdorp.
Donald Bradman
Lewensloop
Donald George Bradman is op 27 Augustus 1908 in Cootamundra in Australië gebore, maar het in Bowral grootgeword. Hy het van 1928 tot 1948 toetskrieket gespeel.
Hannah Alligood
Hannah Alligood (gebore 28 Junie 2003) is 'n Amerikaanse aktrise. Sy is bekend vir haar rolle in die rolprente Paper Towns (2015) en Allegiant (2016), en in die televisiereekse Powers (2015) en Better Things (2016).
Bulgarye
Bulgarye vorm ten opsigte van sy landskappe en sy kultuur 'n oorgangsgebied tussen Europa en die Ooste, maar ook tussen die Mediterreense en vastelandse gebiede van Oos-Europa. Tydens die Middeleeue het die sogenaamde Slaweapostels Cyrillus en Methodius 'n aantal Christelike Griekse tekste na Oud-Bulgaars vertaal, 'n taal wat in die Goue Tydperk tydens die bewind van tsaar Simeon die basis van 'n veelsydige godsdienstige en wêreldse literatuur gevorm het. Alhoewel die literêre bloeitydperk met die begin van die Turkse heerskappy tot 'n einde gekom het, het Oud-Bulgaars steeds die taal van die Slawies-Ortodokse Kerk gebly, en sy literêre werke word deur die Slawiese volke as 'n gemeenskaplike kulturele erfenis beskou.
Tweede Bulgaarse Ryk
In 1185 het Pieter en Asen die Tweede Bulgaarse Ryk gestig wat tot 1393 sou bestaan, met Tirnowo (die huidige Weliko Tarnowo) as nuwe hoofstad. Tirnowo het vinnig tot die sentrum van die Oud-Slawiese kuns en kultuur ontwikkel. Die belangrikste heerser van die Tweede Ryk was Kalojan wat deur die pous as koning gekroon is. In 1205 het hy naby Adrianopolis 'n oorwinning oor 'n kruisvaardersleër behaal en Boudewyn van Vlaandere, die destydse heerser van die Latynse Koninkryk, gevange geneem.
Turkse heerskappy
Ná die dood van Iwan Asen II in 1241 het die Bulgaarse Ryk begin verbrokkel. Kleiner deelstate is gevorm.
Republiek Bulgarye
Alhoewel die ekonomie begin herstel het, bly naas misdaad werkloosheid, korrupsie, en die gebrekkige onderwysstelsel en gesondheidsorg die grootste vraagstukke. Honderdduisende goed opgeleide Bulgare het die land verlaat om 'n beter heenkome in Wes-Europa en oorsee te vind.
Bevolking
Ander belangrike minderhede sluit Roma (4,6 persent, volgens ander skattings 750 000 ), Russe, Armene, Roemene, Grieke en Walagyers in.
Die meerderheid van die bevolking (85 persent) is Bulgaars-Ortodokse Christene. Die grootste godsdienstige minderhede is Moslems (13,1 persent), Rooms-Katolieke, Protestante en Jode.
Ekonomiese sektore
Tot by die Tweede Wêreldoorlog was die landbou die belangrikste sektor van die Bulgaarse ekonomie, wat ook meer as 90 persent van die land se uitvoere opgelewer het. Die bewerkbare grond was oorwegend in die besit van meer as een miljoen klein plasies met 'n gemiddelde oppervlak van vier hektaar. Byna vier vyfdes van die beroepsbevolking het op hierdie klein boerderye gewerk, wat weens die gebrek aan landboumasjiene en ander uitrusting nie baie produktief was nie.
Sergei Jesenin
Beduidende werke
Jesenin het hom aanvanklik aangetrokke gevoel tot die gedagtes van die bolsjewistiese Oktoberrewolusie, maar later ontvreemd aan die nuwe bedeling geraak. Hy het 'n onrustige lewe gevoer wat deur drankmisbruik gekenmerk was. Sy vandalisme in hotelkamers het internasionaal opslae gemaak.
Andy Allo
Andy Allo (gebore 13 Januarie 1989) is 'n Amerikaanse aktrise. Sy is bekend vir haar rolle in die rolprente Dear White People (2014), Pitch Perfect 3 (2017), en The Hero (2017).
Franz Drameh
Franz Drameh (gebore 5 Januarie 1993) is 'n Engelse akteur. Hy is bekend vir sy rolle in die rolprente Attack the Block (2011), Now Is Good (2012), en Edge of Tomorrow (2014), en in die televisiereeks Legends of Tomorrow (2016).
Jean-Yves Ollivier
Parallelle diplomasie
In die 1980's was Jean-Yves Ollivier die raadgewer oor Afrikasake aan die burgemeester van Parys, Jacques Chirac. Hy het Chirac se adviseur gebly toe dié eerste minister geword het.
Digvorm
'n Digvorm verwys slegs na 'n soort gedig wat 'n bepaalde stel reëls volg. Die reël kan byvoorbeeld 'n bepaalde aantal lyne, die lengte of aantal strofes, 'n spesefieke rymskema of onderwerp, of enige ander reël wat 'n erkenbare vorm kan bepaal.
Akrostigon (Naampoësie)
T yd kry om
I n die hoogtes
1757
Die jaar 1757 was 'n gewone jaar wat volgens die Gregoriaanse kalender op 'n Saterdag begin het. Dit was die 57ste jaar van die 18de eeu n.C. Soos ander gewone jare het die jaar 12 maande, 52 weke en 365 dae gehad.
Digvorm
Akrostigon (Naampoësie)
I n die toring of in ’n boom?
Ê rens, êrens moet ek soek vir die chemiese stroom.
Haiku & Senryu
Haiku se inhoud het gewoonlik iets met die natuur te doen, impressionistiese waarneming, indrukke eerder as beskrywing.
Loop in die reën
verander traan in glimlag.
woordeboeke en my slot:
kleipot vasgevang; stommer
gepleit en geplet
(Digter onbekend)
Candilichera
Candilichera is 'n munisipaliteit in die provinsie Soria in die Spaanse outonome gebied Kastilië en León.
Waldrada
Lothar II en Waldrada het saam vier kinders gehad: Na Lothar se dood, het Waldrada in die klooster van Remiremont ingetree, waar sy ook later begrawe is.
Ogg Vorbis
"Ogg" is 'n algemene formaat wat opsig self verskillende komponente kan bevat, terwyl Vorbis die oudiogedeelte verteenwoordig. Gesamentlik is Ogg-vorbis is 'n kompressieformaat wat baie min relevante klankinligting verlore laat gaan. Soos met MP3 gaan daar tog inligting verlore, maar deur gebruik te maak van die fisiologiese en psigologiese eienskappe van die menslike gehoor is dit kwalik hoorbaar.
Digvorm
Tanka
Hierdie jaar kweek ek
Renga (Digtersdans)
in klakkelose weersin
# 3
R319 (Suid-Afrika)
Die R319 is 'n streeksroete in Suid-Afrika. Dit verbind L'Agulhas en Struisbaai in die suide met die N2 naby Swellendam via Bredasdorp.
Digvorm
Diamantgedig
Die eerste en laaste selfstandige naamwoorde kan teenoorgesteldes wees, of op een of ander manier met mekaar verband hou (sinoniem of antoniem).
borrel   worstel    skiet
vergewe   vergeet     begrawe
Limeriek
Spesifieke VORM, RYM en RITME.
En spuit hom glo poegaai met Doom.
Robert Christian
Robert Christian (27 Desember 1939 – 27 Januarie 1983) was 'n Amerikaanse akteur. Hy was bekend vir sy rolle in die rolprente ...and justice for all. (1979), Prince of the City (1981), en Bustin' Loose (1981), en in die televisiereeks Another World (1964).
Menslike-ontwikkelingsindeks
duimnael|Wêreldkaart wat die Menslike-ontwikkelingsindeks volgens lande aandui (op basis van data vir 2018, gepubliseer 2019). Die Menslike-ontwikkelingsindeks (MOI, [[Engels: Human Development Index (HDI)) is 'n vergelykende maatstaf van lewensverwagting, geletterdheid, opvoeding, en lewenstandaard vir al die lande van die wêreld. Dit bied 'n standaard wyse om welstand te meet, veral kinderwelstand. Dit word gebruik om te bepaal en aan te dui of 'n land ontwikkelde, ontwikkelende, of onderontwikkelde land is en om die impak wat ekonomiese beleide op lewensgehalte het, te meet. Die indeks is in 1990 deur die Indiese Nobelpryswenner Amartya Sen, Pakistanse ekonoom Mahbub ul Haq, met ondersteuning van Gustav Ranis van Yale Universiteit en Lord Meghnad Desai van die London School of Economics ontwikkel en word sedertdien deur die ontwikkelingsprogram van die Verenigde Nasies in die organisasie se jaarlikse menslike-ontwikkelingsverslag gebruik. Hoewel dit deur Sen as 'n "growwe meting", beskryf is as gevolg van die beperkings daarvan, vestig dit nogtans aandag op aspekte van ontwikkelings wat nie deur per capita-inkomste gedek word nie.
Digvorm
Pantoen
Rym is opsioneel.
Voorbeelde:
Versteekte woorde
Menslike-ontwikkelingsindeks
'n Alternatiewe maatstaf, die Menslike-armoede-indeks, fokus op die mate van armoede in 'n land.
Metodologie
Die Menslike-ontwikkelingsindeks verteenwoordig dan die gemiddeld van die volgende drie algemene indekse:
LW: Lewensverwagting teen geboorte
VGI: Volwassegeletterheidsindeks (ouderdomme 15 en ouer)
2006-verslag
'n Indekswaarde van minder as 0,5 word as verteenwoordigend van lae ontwikkeling gesien. 29 van die 31 lande in die kategorie is in Afrika, die ander twee in die kategorie is Haïti en Jemen. Die lande in Afrika suid van die Sahara wat die hoogste telling behaal het, Ekwatoriaal-Guinee en Suid-Afrika, het onderskeidelik die 120ste en 121ste plekke behaal met 'n waarde van 0.653).
Digvorm
Pantoen
hierdie is my hemel, my stukkie grond
(Elizabeth Punt)
Meyer de Villiers
Meyer de Villiers (1913–1995) was 'n professor in Afrikaanse Taalwetenskap aan die Universiteit van Stellenbosch en skrywer van taalkundige boeke en ’n drama.
Digvorm
Pantoen
4.
hoor ek weer die klank van die brand toe dit naby was; die son was rooi en die vensterbanke vol roet
Snelsonnet
Om ’n snelsonnet te wees, moet die gedig voldoen aan hierdie volgende kriteria:
2.
Na ploeg by kwasi-akademici
Verjaarsdagwense op Facebook
Die volgende kort Facebook-gedigte is geskep deur André Müller (2008) in Stellenbosch. Hier is wat hy daaroor te sê het om jong digters aan te moedig:
Pryslied
hier staan hy
uit die gevestigde familie van uNgubengcuka
honderde branderryers het daarop geleer
Jou graniet wolkekrabbers
Die Twaalf Apostels hou jou dop
Maar o wonderlike Tafelbaai
Vrye vers (ook genoem prosavers en praatpoësie)
Die bekroonde digter Danie Marais het ’n ander mening oor vrye vers:
Voorbeelde:
hulle huil tot vanaand
2.
pers blomme — die angeliere van dwerge -
hulle brand net vir jou
(breyten breytenbach)
Ek het die perd leer ken as Vronsky:
En nog word ek gedryf: vier wiele, battery
Ballade
haar eerste lewenslig gesien
en hy sing nog steeds ’n lullaby
Eer ek met die ridder trou!
Met ’n tra, la, tralalala
Want by middernag waai daar ’n wind deu rdie kloof,
Filmjölk
Filmjölk (soms afgekort tot fil) is tans 'n sambreelterm wat veral in Swede en Finland na 'n verskeidenheid soorte kultuur- of dikmelk verwys. Soortgelyke suiwelprodukte word egter ook in ander Noord-Europese lande en selfs in verafgeleë wêrelddele gemaak.
Digvorm
Ballade
die galop … die galop … die galop?”
Dis geen plek vir ’n Christenmens daar in die nag
Ek’t my self gestaal en my perd laat haal,
Want die vuurvonke spat uit sy hoewe
en ek wens ek was al tuis.
Sterreklassifikasie
Sterreklassifikasie is in die sterrekunde die indeling van sterre in spektraaltipes of -klasse volgens die spektrum van hul uitgestraalde lig. Die kleur van die lig wat ’n ster uitstraal, is ’n aanduiding van sy temperatuur. Spektraallyne (donker en ligte lyne) in hul spektrum toon verder uit watter elemente die ster bestaan of deur watter elemente die lig val.
Digvorm
Ballade
en ek dog die einde breek aan.
het ek lank bly lê die nag,
het ek lank bly lê die nag.
Minsk
Minsk (Belarussies: Мінск, uitgespreek [mʲinsk]; Russies: Минск, uitgespreek [mʲinsk]; Pools: Mińsk) is die hoofstad en grootste stad van Belarus met 'n bevolking van 1 995 000 soos op 1 Januarie 2018.
Sterreklassifikasie
Klas K
Teen laat K raak molekulêre bande van titaniumoksied teenwoordig. Sowat een uit agt (12,5%) van die hoofreekssterre in die son se omgewing is klas K-sterre.
Klas L, T en Y
Bruindwerge behoort tot hierdie drie klasse.
Minsk
Geskiedenis
In die tagtigerjare word die metro van Minsk geopen en in 1982 volg 'n nuwe nasionale lughawe.
Sterreklassifikasie
Witdwerg-klassifikasies
Die tipe word gevolg deur ’n syfer wat die dwerg se oppervlaktemperatuur aandui. Die syfer is ’n afgeronde vorm van 50400/Teff, waar Teff die effektiewe oppervlaktemperatuur is, gemeet in kelvin.
Monaco Grand Prix
Die Monaco Grand Prix (Frans: Grand Prix de Monaco) is 'n Formule Eenmotorwedren wat elke jaar op die Circuit de Monaco beslis word. Dit is een van die langslopende byeenkomste op die Formule Een-kalender, saam met die Britse Grand Prix, Italiaanse Grand Prix en die Belgiese Grand Prix.
Twelve Apostles Church in Christ
TACC se siening van sy geskiedenis
Apostels was aangestel vir al die dele van die wêreld, en in 1889 word Apostel Carl George Klibbe na Suid-Afrika toe gestuur om die evangelie te verkondig. Dit was vir hom uiters moeilik omdat wit en blank van mekaar geskei was.
Ermengarde van Italië
Haar lewe
Boso probeer om die Koninkryk van Boergondië te herstel met Vienne -effens suid van Lyon- as hoofstad, maar die troepe van die Frankiese koninge Karel die Dikke, Lodewyk III en Karloman beleër onder leiding van Boso se broer Richard die stad. Ermengarde verdedig in 880 die stad suksesvol. Die troepe van Karel die Dikke neem egter in Februarie 881 die stad ná 'n tweede beleg in en Vienne word geplunder en tot op die grond afgebrand. Richard het egter sy skoonsuster en haar kinders onder sy beskerming geneem en hulle na Autun gebring, terwyl Boso na Provence gevlug het.
In Mei 889 onderwerp sy haar aan die Oos-Frankiese koning Arnolf van Karintië.
Huwelik en nageslag
Ermengarde trou tussen Maart en Junie 876 Boso van Vienne; met hom het sy waarskynlik drie kinders:
Trevor Dwyer-Lynch
Trevor Dwyer-Lynch is 'n Engelse akteur. Hy is bekend vir sy rolle in die rolprente There's Only One Jimmy Grimble (2000) en Looking for Eric (2009), en in die televisiereekse Emmerdale (1972) en Survivors (2008).
Melius de Villiers
Lewe en werk
In 1905 vestig die Universiteit van Leiden in Nederland 'n leerstoel in “Zuid-Afrikaansche Recht”, 'n pos wat hy aanvaar. Die gesin arriveer in Junie 1905 in Nederland, waar hy op 5 Julie 1905 sy intreerede lewer onder die titel Het Oud-Hollandsch Recht in Zuid-Afrika. Hierin verduidelik hy die ontwikkeling van Romeins-Hollandse Reg in Suid-Afrika en pleit vir die behoud van gemeneregsbeginsels. In Februarie 1912 bedank hy as professor en keer terug na Suid-Afrika, waar hy 'n aktiewe rol speel in die openbare lewe en op verskeie kommissies dien. In hierdie tyd skryf hy ook 'n groot aantal regs- en ander artikels wat in vakkundige en populêre tydskrifte gepubliseer word. In 'n artikel in die South African Law Journal van 1919 skryf hy dat die gebruik van Afrikaans in regsdokumente na sy mening nie gemagtig word deur die grondwet nie. In 1926 verhuis hy na die Plaas Kleine Zalze in die Banhoekvallei buite Stellenbosch, waar hy tot met sy dood bly. Hy is op 6 Julie 1938 in Stellenbosch oorlede. Hy is begrawe in die Anglikaanse Kerk se begraafplaas in Groot Drakenstein, op die pad tussen Paarl en Franschhoek in die Wes-Kaap.
Trein
Tipes treine
Treine word ingedeel volgens aandryfmetode asook waarvoor dit aangewend word:
Wordragen
Wordragen is 'n nedersetting in die munisipaliteit Maasdriel in die provinsie Gelderland in Nederland.
Moderne gedragspatrone
Die meeste geleerdes is dit eens dat moderne menslike gedrag gekenmerk kan word deur onder meer abstrakte denke, beplanning, diepte, simboliese gedrag (byvoorbeeld kuns, versiering), musiek en dans, jag van grootwild, en lemmaak-tegnologie.
BMW M41
Die BMW M41 was 'n reguit-4 indirekte inspuiting-dieselenjin wat van 1994 tot 2000 vervaardig is.
M41D17
Met die M41-enjin is die eerste viersilinder-dieselenjin deur BMW bekendgestel.
Papier
Papiervervaardiging in China
Tydens die Tang-dinastie (618-907 n.C.) is papier gevou en gestik om vierkantige sakke te vorm vir die bewaring van die smaak van tee. In dieselfde tydperk is aangeteken dat tee bedien op mandjies met veelkleurige papierkoppies en papierservette van verskillende groottes en vorme. Tydens die Song-dinastie (960-1279) het die regering nie net die eerste gedrukte geld op papier bekendgestel nie, maar ook die papiergeld in spesiale papierkoeverte toegedraai om verdienstelike regeringsamptenare te beloon.
Papiervervaardiging in die Midde-ooste
As gevolg van handel en die nederlaag van die Chinese tydens die Slag van Talas in 751 het die ontdekking na die Midde-Ooste versprei. Vervaardiging is aanvanklik in Baghdad begin waar die Arabiere 'n tegniek ontwikkel het om dikker velle papier te vervaardig. Vervaardiging het tydens die Eerste Kruistog in 1096 reeds na Damaskus versprei maar die oorloë het die vervaardig daarvan onderbreek. In Kaïro is dikker papier steeds vervaardig. Iran het die middelpunt geword vir die vervaardiging van dunner papier, vanwaar die tegnieke ook na Indië versprei het.
Papiervervaardiging
Stampmeulens, wat meestal deur waterkrag aangedryf is, is ingespan om die grondstowwe tot pulp te stamp en die droogmaakproses is ook bespoedig deur die water eers uit die papier te pers. Nadat die papier droog gemaak is, is dit gesatineer - 'n proses waardeur dit 'n gladde glansafwerking verkry het. Aanvanklik is klippe gebruik om die papier mee "af te werk", maar die primitiewe middels is later deur waterkrag-aangedrewe hamers vervang.
Toe die Nederlandse satineerwals ('n kalanderrol) na 1700 sy verskyning maak, is die papier egter op 'n doeltreffender manier gladgestryk. Omstreeks dieselfde tyd is ŉ ander masjien in Nederland ontwerp wat, met sekere aanpassings, steeds vir pulpvervaardiging gebruik word. Die uitvinding staan as die "Hollander" of klopper bekend en het die proses waarin lappe eers ontbind is voordat dit verpulp is, onnodig gemaak. Dit het oorspronklik uit 'n groot kuip of tenk met 'n oorlangse afskorting in die middel bestaan.
Grondstowwe
Die soort papier kan baie ekonomies vervaardig word, maar is van ŉ minderwaardige gehalte; dit is ook nie baie duursaam of kleurvas nie en word gewoonlik vir produkte met ‘n kort lewensduur, byvoorbeeld koerante, gebruik. Die houtpulp word egter meestal deur middel van chemiese kookprosesse (sulfaat- en sulfietprosesse) tot suiwer sellulose (chemiese pulp) verwerk. Lignien en ander onsuiwerhede word hierdeur van die sellulose, wat as grondstof vir houtvrye papier gebruik word, geskei.
Bea Miller
Bea Miller (gebore 7 Februarie 1999) is 'n Amerikaanse aktrise. Sy is bekend vir haar rolle in die rolprente Tell Tale (2009), Confessions of a Shopaholic (2009), Toy Story 3 (2010), en Wonder (2017).
Kent (musiekgroep)
Kent en Verkligen (1995–1996)
Kent het hul selfgetitelde debuutalbum in 1995 uitgereik. Die kitaarriwwe is verwring en die styl is nie juis in latere albums voortgesit nie. Die album het bykans geen kommersiële aandag geniet nie. Vier enkelsnitte is vrygestel, waarvan "Frank" die naaste aan 'n treffer was.
Vapen & ammunition en Die Wit Konsert (2002–2003)
Nadat Kent vir verskeie maande reeds nie op toer gegaan het nie, is aangekondig dat hulle op 6 Junie 2003, die Nasionale Dag van Swede, in Stockholms Olympiastadion (met 'n kapasiteit vir 30 000 toeskouers) een enkele optrede sou doen. Aangesien die groep toeskouers aanbeveel het om in wit gekleed te wees, is die konsert "Die Wit Konsert" gedoop. Die konsert is met gemengde kritiek ontvang. Een punt vir negatiewe kritiek was dat die groep niks buitengewoon gedoen het nie – hulle het bloot dieselfde optrede gegee as in hul toer in 2002.
Du & jag döden en The Hjärta & Smärta EP (2005)
In 2005 is Kent terug in die ateljee om 'n nuwe album op te neem, ná 'n rustydperk van 'n jaar. Volgens die ateljeeverslae sou dit "'n baie donker album" wees. Die eerste enkelsnit, Max 500, is goed deur aanhangers sowel as kritici ontvang en het voortgegaan om, soos die voorgaande drie vrygestelde enkelsnitte, 'n radiotreffer te word. Die album, getiteld Du & jag döden (Afrikaans: Ek en jy die dood), is ook goed ontvang. Twee verdere enkelspelers, "Palace & Main" en "Den döde vinkeln", is vrygestel. Laasgenoemde omstrede weems die uitlating van enige b-kante daarop, en slegs 'n bykomende verkorte radioweergawe van die enkelsnit. "Mannen i den vita hatten (16 år senare)" (Afrikaans: Die man in die wit hoed (16 jaar later)) is uitstekend ontvang en deur vele aanhangers as die groep se beste poging ooit. Die snit het ook die eerste geraak om die tradisionele konsertafsluitingssnit "747" te vervang. Die vrystelling van Du & jag döden is deur slegs een gepaardgaande musiektoer begelei — dit was die Turné 19 (Afrikaans: Toer 19) in 2005 wat uit twaalf gigs in Swede, een in Noorweë, en een in Finland bestaan het. Die konserte is in tente met 'n kapasiteit vir 18 000 konsertgangers gehou.
Douro
Die Douro ontspring naby Picos de Urbión in die Sistema Ibérico naby Soria in die outonome gewes Kastilië en León van Spanje. Aansluitend vloei die rivier in 'n westelike rigting en vorm vir sowat 112 km die grens tussen Spanje en Portugal. Vir die volgende 213 km vloei die Douro deur die Portugese wyngebiede en mond by Porto in die Atlantiese Oseaan uit. Die Portugese wynbougebied is veral bekend vir sy Portwyn wat van Porto vervoer word. Dit is in 2001 deur Unesco as 'n wêrelderfenisgebied gelys.
Construction Time Again
Die Collectors Edition het op 20 Maart 2007 in die VSA, 26 Maart in die Verenigde Koninkryk en 2 April in die res van Europa verskyn. Die hermeesterde album is daarnaas in Europa ook as 'n "deluxe" viniel-langspeelplaat vrygestel.
Depeche Mode se werkersklas-estetiek
Die fotografie wat vir die omslag gebruik is in die Alpe geneem en sluit by die vorige album A Broken Frame se buitengewone styl aan. Maar terwyl die twee vorige albums Speak and Spell en A Broken Frame se lirieke meer op 'n persoonlike vlak geskryf is, maak Depeche Mode met Construction Time Again vir die eerste keer daarop aanspraak om ook 'n politieke groep met 'n boodskap te wees.
Die "werkers-foto" is baie bypassend tot Martin Gore en Alan Wilder se lirieke, waarin die nywerheidswêreld, klasverskille en omgewingsbewaring behandel word. Gore se bydraes het daarnaas 'n baie melancholiese karakter.
Axinella infundibuliformis
Die spons behoort tot die genus Axinella en tot die familie Axinellidae. Die wetenskaplike naam van die spesie is die eerste keer geldig gepubliseer in 1759 deur Linnaeus.
Soliedra
Soliedra is 'n munisipaliteit in die provinsie Soria in die Spaanse outonome gebied Kastilië en León.
Wetenskapsfilosofie
thumb|right|Karl Popper in die 1980s
Hierdie dissipline oorvleuel met metafisika, ontologie en epistemologie, byvoorbeeld wanneer dit die verband tussen wetenskap en waarheid ondersoek.
Sedan, Ardennes
Sedan is stad in die Franse département van Ardennes langs die Maasrivier. Die stad is ongeveer 200 km vanaf Parys, 85 km noordoos van Reims en 10 km suid van die grens met België.
Uruguaanse nasionale rugbyspan
Die Uruguaanse nasionale rugbyspan (Spaans: Selección de rugby de Uruguay) is die nasionale rugbyspan wat Uruguay tydens internasionale wedstryde (toetswedstryde) verteenwoordig. Dié span se bynaam Los Teros (Spaans vir: “die Teros”) is ontleen aan die bronskiewiet (Vanellus chilensis), die nasionale voël van die land. Rugby word in Uruguay geadministreer deur die Uruguaanse Rugbyunie (Unión de Rugby del Uruguay, URU) wat in 1951 gestig is. Uruguay word as die vierde beste rugbyspan in die Amerikas beskou (ná Argentinië, die Verenigde State en Kanada) en deur Wêreldrugby as ’n vlak twee-span erken. Die Uruguaanse rugbyspan is tans (Mei 2023) 17de op Wêreldrugby se wêreldranglys gelys. Een voormalige Uruguaanse rugbyspeler is in Wêreldrugby se Heldesaal opgeneem.
Invoering en vestiging van rugby
’n Waarnemer, wat oënskynlik die vermenging van Britte met “inheemses” afgekeur het, het die 1880-wedstryd soos volg beskryf:
… at the same time sublime and ridiculous … [that the] young sons of distinguished families practising the games of the Anglo-Saxon in their youth and young Englishmen of blond Albion, face to face … and on all sides [were] people strangely dressed who ran and shouted, pushed, fell, rose and finished by joining to form now a circle, now a pyramid, now a compact mass in which one could only distinguish heads without shoulders, legs without bodies and hands without arms.
Kleure, embleem en bynaam
Die beheerliggaam Uruguaanse Rugbyunie se kenteken, wat ook op die trui verskyn, toon ’n hemelblou bronskiewiet op ’n swart agtergrond. Die nasionale span se bynaam Los Teros (“die Teros”) is ontleen aan die Spaanse naam van dié voël uit die familie Charadriidae wat wydverspreid in Suid-Amerika voorkom.
Pan-Amerikaanse Rugbykampioenskap
Uruguay het van 1995 tot 2003 an al die vyf Pan-Amerikaanse Rugbykampioenskappe deelgeneem en by elke toernooi in die laaste plek geëindig.
BMW M67
Die BMW M67 was 'n dieselenjin wat in die BMW 7-reeks gebruik is. Dit is die eerste keer in 1998 bekendgestel en is tot 2009 gebruik. Die enjin is 'n gewone turbodiesel V8-ontwerp wat dubbele bonokasse en 32 kleppe gebruik. Dit was die eerste luukse motortoepassing van 'n biturbo-diesel tussenverkoelde V8-enjin. Die 3,9 liter het die 3-4 liter-kategorie van die "Internasionale Enjin van die Jaar"-toekenning in 1999 en weer in 2000 verower. Dit is vervang deur die sessilinder-N57-enjin.
M67D39
Die M67D39 is in 1998 bekendgestel.
Dalai Lama
Dalai Lamas
In 1578, nadat Sonam Gyatso na Mongolië genooi is en die khan en die res van sy stam tot die Boeddhisme bekeer het (die eerste Mongoolse stam wat daartoe bekeer is), het die khan die titel "Dalai Lama" aan hom toegeken – "Dalai" is die Mongoolse vertaling van sy Tibettaanse naam, Gyatso, wat "see" of "oseaan" beteken. Binne 50 jaar het feitlik alle Mongole hulle tot die Boeddhisme bekeer, onder andere tienduisende monnike, feitlik almal volgelinge van die Gelug-skool en dus lojaal aan die Dalai Lama.
Die titel is terugwerkend toegeken aan Gendun Drup en Gendun Gyatso, omdat geglo is hulle is Sonam Gyatso se vorige inkarnasies. Hulle het dus onderskeidelik die 1ste en 2de Dalai Lama geword, hoewel nie een van hulle in hul tyd amptelik erken of bekragtig is nie. Toe Sonam Gyatso dus in 1578 as die 3de Dalai Lama bekragtig word, is die reïnkarnasiestelsel van Dalai Lamas amptelik gevestig as ’n voortsetting van ’n ouer, hoewel informele, opvolgingstradisie.
Chuck Courtney (akteur)
Chuck Courtney (23 Julie 1930 – 19 Januarie 2000) was 'n Amerikaanse akteur en vervaardiger. Hy was bekend vir sy rolle in die rolprente Billy the Kid Versus Dracula (1966), Pet Sematary (1989), en Blind Fury (1989), en in die televisiereeks Masquerade (1983).
Wes-Veluws
Wes-Veluws is 'n Nedersaksiese dialek van die Nederlandse provinsie Gelderland. Hierdie dialek word in verskillende Veluwse dorpe en party Utrechtse dorpe gepraat.
Natal (kolonie)
Rasverdeling
Bevolkingsgetalle volgens die 1904-sensus:
Axinella labyrinthica
Axinella labyrinthica is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Axinella en tot die familie Axinellidae. Die wetenskaplike naam van die spesie is die eerste keer geldig gepubliseer in 1889 deur Dendy.
Velnias
Velnias is een van twee skeppergode in die Litause mitologie. In die meeste skeppingsverhale word Velnias deur Dievas, die Oppergod geskep, terwyl hulle in ander versies van die begin van die wêreld af naas mekaar bestaan.
Fort Armstrong
Net suidoos van die dorp Balfour op 'n heuwel in 'n hoefystervormige boog gevorm deur  die Katrivier staan die oorblywende toring van Fort Armstrong. Dit is teenswoordig deel van die lemoenplaas Mesopotamia en die toring is sigbaar vanaf die Fort Beaufort-Katberg-Queenstown-pad (die R351) en vanaf die R67-pad van Fort Beaufort na Seymour.
Die koloniale owerheid het in 1829 vir die hawelose Khoikhoi in die bolope van die Katrivier die Katrivier-nedersetting aangelê. Om hulle daar teen aanvalle van oor die grens  te beskerm, is 'n militêre pos bekend as Camp Adelaide gestig. In ooreenstemming met goewerneur sir Benjamin D'Urban se grensverdedigingsplanne is dit tot 'n behoorlike fort uitgebou. Dit is toe vernoem na kapt. A.B. Armstrong wat die Khoikhoi in die Sesde Grensoorlog oorreed het om lojaal aan die Britse bewind te bly en om teen die oorlogsgeweld te kom skuil by Camp Adelaide. Omdat die fort so afgeleë was, is probeer om dit so onafhanklik moontlik te maak. Die fort het bestaan uit klipmure, 'n toring met skietgate, 'n menasie, 'n kombuis, selle en ruimte vir 30 ruiters. Buite die vestingmure was huise vir burgerlikes en 'n veekraal.
Deeltjieversneller
Sinkrotons is sirkelvormige deeltjieversneller met 'n deursnee van enkele kilometers. Hiermee kan baie hoë energievlakke bereik word. Voorbeelde hiervan is die Groot Hadronversneller van die CERN-laboratorium en die Tevatron-versneller van Fermilab.
Ford Duratec-enjin
Die oorspronklike Duratec V6-enjin van 1993 is ontwerp deur Ford en Porsche. Ford het hierdie enjin die eerste keer in die Ford Mondeo bekendgestel. Met verloop van tyd het Duratec 'n naam geword vir Ford se petrolenjins wat nie verband hou met die oorspronklike V6 nie. Die Ford Zeta-enjin, die Ford Sigma-enjin en die Ford Cyclone-enjin dra almal die Duratec-naam, maar is andersins nie verwant aan mekaar of die oorspronklike Duratec V6 van 1993 nie. Die dubbelsinnige gebruik van die naam is soortgelyk aan Ford se gebruik van die Zetec vir die vorige generasie petrolenjins, die Duratorq- naam vir dieselenjins en EcoBoost vir turboaangejaagde enjins.
Guadiana
Geskiedenis
Aan die noordelike oewer van die Guadiana is die historiese stadsentrum van Mérida, wat deur die Romeine opgerig is, geleë. Dit is in 1993 deur Unesco as 'n wêrelderfenisgebied gelys en vorm 'n bekende besienswaardigheid. Langs die suidelike oewer is die stadjie Medellín geleë wat deur 'n kasteel oorheers word. In dié stad is onder ander Hernán Cortés en Gonzalo de Sandoval, veroweraars van die Asteekse ryk, gebore.
Russiese Wikipedia
Die Russiese Wikipedia (Русская Википедия, Russkaja Wikipedija) is die Russiese uitgawe van Wikipedia, 'n gratis aanlynensiklopedie. Die wikipedia is op 20 Mei 2001 gestig. Die Russiese Wikipedia bereik op 11 Mei 2013 die mylpaal van 1 000 000 artikels.
W.M. de Villiers
W.M. de Villiers (*15 Mei 1888, Goudini – †8 Junie 1961, Kaapstad) was ’n skoolhoof, onderwysinspekteur 'n Afrikaanse dramaturg en skrywer.
1. FC Schwalmstadt
Die huidige klub het in 2003 ontstaan met die samesmelting van die sokkerafdelings van die sportklubs SV Jahn 1871 Treysa en TuSpo 1886 Ziegenhain.
SV Jahn 1871 Treysa is in 1871 amptelik gestig as Turnverein Treysa . In 1921 is daar met Eisenbahnerverein Treysa saamgesmelt. Na die Tweede Wêreldoorlog is die klub op 17 Julie 1946 herstig met die huidige naam.
Waterstofvliegtuig
Verenigde State
Nadat navorsing in verband met waterstof-stralers enkele jare lank gestaak is, het die oliekrisis in 1973 aanleiding tot nuwe studies gegee wat onder meer deur die NASA onderneem is. Meer as drie dekades later het AeroVironment, 'n onderneming wat hom op navorsing oor elektriese en sonkragaangedrewe vliegtuie toegespits het, in Junie 2005 suksesvolle toetsvlugte met hul Global Observer onderneem, 'n ligte onbemande vliegtuig wat deur suiwer waterstof aangedryf word en meer as een week lank ononderbroke kan vlieg.
Sweedse Wikipedia
Die Sweedse Wikipedia is die Sweedse uitgawe van Wikipedia, 'n gratis aanlynensiklopedie. Die wikipedia is in Mei 2001 begin.
R339 (Suid-Afrika)
Die R339 is 'n streeksroete in Suid-Afrika en verbind Knysna met De Rust via Uniondale. Die roete begin net buite Knysna waar dit afdraai van die N2-nasionale pad, gaan verby die R340 se afdraai, deur De Vlugt, oor die Prins Alfredpas tot in Avontuur waar dit 'n verspringende kruising maak met die R62, gaan deur Uniondale en deel die N9 vir 2.7 km, tak af en eindig waar dit aansluit by die R341, 54 km oos van De Rust.
Islam
Die land met die grootste Moslembevolking is Indonesië. Die grootste Moslembevolkings is meestal in Afrika en Asië geleë. Moslems kan hoofsaaklik in twee godsdienstige denominasies verdeel word – Soenniete (75–90%) en Sjiiete (10–20%). Met sowat 1,8 miljard volgelinge wat soveel as 24% van die wêreldbevolking bevat, is Islam dus die tweede grootste godsdiens. Islam is ook die vinnigste groeiende godsdiens ter wêreld.
Hout
Kern- en spinthout
Kernhout (ook pithout of duramen genoem ) is hout wat danksy 'n chemiese transformasie van natuurlike aard, meer weerstandig teen verderf en verrotting geword het. Die vorming van kernhout is onderhewig aan 'n proses wat deur oorerflike eienskappe bepaal word. Wanneer kernhout eers gevorm het, is dit ook dood. 'n Mate van onsekerheid bestaan of kernhout inderdaad dood is, weens die verskynsel dat dit steeds 'n chemiese reaksie kan toon op afbraakorganismes, maar dan slegs een maal.
Kernhout is gewoonlik opsigtelik anders, en kan in 'n houtdeursnit waargeneem word. Dit neem die vorm van die binneste jaarringe aan. Kernhout kan veel donkerder wees as lewende hout, en mag skerp afgeëts wees teen die jonger, buitenste hout of spinthout. Ander prosesse, soos verderf, kan hout verkleur, selfs in houtagtige plante wat nie kernhout vorm nie, met 'n vergelykbare kleurverskil, wat tot verwarring mag lei.
Islam
Medina
Die Moskee van die Profeet bevat die graf van die profeet Mohammed en maak dié stad die tweede heiligste binne Islam. Dit vorm deel van die jaarlikse hadj van Moslems.
Jerusalem
Omar, die tweede regmatige kalief, word na die Arabiese verowering van Jerusalem in die jaar 637 deur die patriarg van die stad uitgenooi om by die heilige plekke te bid. Hy wys dit egter van die hand om nie die gevoelens van die Christene te krenk nie. Die Islamitiese heersers van Jerusalem belemmer dan ook nóg voor nóg na die Kruistogte die pelgrimstogte van Christelike gelowiges na Jerusalem.
Hebron
In Hebron is die Grot van die Patriarge geleë wat van die stad die vierde heiligste in Islam maak.
Kemphaan
Die Kemphaan (Philomachus pugnax) is 'n algemene somerbesoeker by vleie, mere, riviermondings en aangrensende grasagtige dele. Die streek bevolking is 50,000 voëls. Die voël is 20 – 30 cm lank, 120 - 200 g (wyfie: 80 - 140 g) groot met 'n vlerkspan van 50 – 55 cm en kom oor feitlik die hele Suider-Afrika voor. In Engels staan die voël bekend as die Ruff.
Hadron
Eienskappe
Nes met alle subatomiese deeltjies word kwantumgetalle aan hadrone toegeken in ooreenstemming met die verteenwoordigers van die Poincaré-groep: JPC(m), waar J die spinkwantumgetal is, P die intrinsieke pariteit (of P-pariteit), C die ladingstoevoeging (of C-pariteit) en m die deeltjie se massa. ’n Mens moet daarop let dat die massa van die hadron baie min te doen het met die massa van sy valensiekwarke; die grootste deel van die massa kom van die groot hoeveelheid energie wat verbind word met die sterk wisselwerking. Hadrone kan ook geurkwantumgetalle hê, soos isospin (G-pariteit) en vreemdheid. Alle kwarke het ’n bykomende bewaarde kwantumgetal wat ’n bariongetal (B) genoem word – dit is + vir kwarke en - vir antikwarke. Dit beteken barione (wat bestaan uit drie, vyf of ’n groter onewe getal kwarke) het B = 1, terwyl mesone B = 0 het.
Rosalind (maan)
Rosalind behoort tot die Portiagroep satelliete, wat ook Portia, Bianca, Desdemona, Cressida, Juliet, Kupido, Belinda en Perdita insluit. Dié mane het soortgelyke wentelbane en fotometriese eienskappe. Buiten sy wentelbaan, radius van 36 km en geometriese albedo van 0,08 is feitlik niks oor Rosalind bekend nie.
Karoo
Prehistorie
Geologies beslaan die Karoo-supergroep 'n veel groter gebied as die geografiese Karoo. Alhoewel dit die Klein-Karoo, die Groot-Karoo en die Noordelike Karoo geheel en al insluit, strek dit in die weste tot teenaan die Kaapse suidweskus, omring dit Lesotho en die Natalse Drakensberg en het dit enkele smal uitlopers wat so ver noord as Gauteng, Zimbabwe en Malawi strek. Die formasie wat deur geoloë die Karoo-supergroep genoem word, bestaan uit 'n aantal lae of strata, waarvan die eerste (onderste) laag 280 miljoen jaar gelede gedurende 'n ystydperk gevorm is en die boonste (jongste) laag deur massiewe vulkaniese uitbarstings sowat 170 miljoen jaar gelede.
Beaufort-groep
Die gebied wat vandag as die Karoo bekend is, bestaan hoofsaaklik uit die Beaufort-groep wat met verloop van miljoene jare deur erosie blootgelê is. Kort voor die finale katastrofe is die Beaufort-groep bedek deur nog 'n relatief dun laag, die Molteno-formasie (600 m dik, bestaande uit rivier-afgesette sandsteen) en twee étages, een van 500 m dik, die sogenaamde Etage Rooilae, wat uit ’n kenmerkende laag rooi modder en rooi sandsteen bestaan, en die Etage Holkranssandsteen 'n verdere sandsteenlaag van 300 m dik. Hierna het 'n vulkaniese tydperk gevolg.
Menslike bedrywighede
Daar bestaan sterk aanduidings dat menslike bedrywighede in groot mate daarvoor verantwoordelik is dat die huidige geografiese Karoo ’n halfwoestyn gebied geword het, dat dit aan die westekant besig is om van 'n halfwoestyn in 'n ware woestyn te ontwikkel en dat soetgrasvelde aan die oostekant besig is om in Karoogebied te verander. Die Karoo is besig om groter, droër en nog minder vrugbaar te word. In menseheugenis was die Karoo nooit 'n tropiese paradys nie, maar daar bestaan aanduidings, veral in die joernale van destydse ontdekkingsreisigers, dat die Karoo vroeër 'n meer uitgebreide plant- bedekking gehad het en selfs besonder goeie weiveld was.
Veral in die Noordelike Karoo is die windpomp en die Karoobossie waarskynlik die enigste twee redes waarom daar die afgelope eeu-en- 'n-half met boerdery volgehou is. Die Karoobossie, wat as veevoer gebruik kan word, kon nog deur byna geen droogte uitgeroei word nie en die windpompe het gesorg dat daar water is om te drink. Boerdery, veral in die Groot-Karoo, het die afgelope ses dekades dan ook drasties verander en met 'n meer bewarende en wetenskaplike benadering lewer hierdie streek vandag 'n groot deel van die land se bruto landbouproduk.
Leon Maré
Herkoms en kinderjare
Hendri Leon Francious Maré is op Saterdag, 14 September 1889 op Pietersburg gebore as die jongste van sewe kinders, van wie ses grootword. Sy vader is die magistraat Dietlof Siegfried von Schönfeld Maré (27 Mei 1824 – 27 Junie 1890) en sy moeder is die onderwyseres Carolina Augusta von Eberhardt (2 Julie 1856 – 27 September 1943). Sy broers en susters is Maria Fransina (gebore 23 Augustus 1877), Margaretha Susanna Sophia (23 Desember 1878), Dietlof Siegfried von Schönfeld (3 Maart 1881), Aletta Elizabeth Cornelia (6 Januarie 1883), Carolina Augusta (1885, wat kort na geboorte oorlede is) en Carel Rudolph Anton von Eberhardt (21 Januarie 1887).
Opleiding en loopbaan
Hy voltooi egter nie sy skoolopleiding nie, en moes noodgedwonge by die Staatsdiens aansluit.
In 1930 word hy vertaler in die Staatsdiens. Hierna lê hy ’n vertalerseksamen af en word dan as staatsvertaler bevorder na die Departement van Handel en Nywerheid. Daarna is hy vertaler by die Provinsiale Administrasie, waar hy in 1940 aftree. Na sy amptelike aftrede werk hy nog vir meer as twintig jaar in tydelike hoedanigheid by die Staatsdiens om sy karige pensioen aan te vul, ten slotte in die argiefafdeling van die Departement Onderwys, Kuns en Wetenskap.
Kortverhale
Hardepad ontstaan in dieselfde tydsgees en bevat soortgelyke verhale as Mooi lemoene!
Jeugverhale
Bartjie Koekemoer en ander seunsverhaaltjies beskryf voorvalle soos gebeurtenisse uit die skoollewe, jagstories en avontuurlike visvangste.
Wittebrink
Wittebrink is 'n nedersetting in die munisipaliteit Bronckhorst in die provinsie Gelderland in Nederland.
Guy de Maupassant
Franse skrywer, joernalis en reisskrywer
Negrologie
Kritiek op die Swartbewussynsbeweging
Dekades lank is Frankryk se voormalige kolonies as modellande beskou, wat gunstig vergelyk het met die res van Afrika. Die krisis in Côte d'Ivoire (die voormalige Ivoorkus) het dus as 'n groot skok vir baie Franse gekom. Die oorsake van Ivoorkus se agteruitgang is egter té ingewikkeld vir Smith se behandeling van sowat 250 bladsye.
Axinella macrostyla
Axinella macrostyla is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Jules Supervielle
Persoonlike lewe
Supervielle is in Montevideo, Uruguay, gebore in 'n familie wat aan die hoof van 'n bank gestaan het; sy vader was afkomstig van die destydse Franse provinsie Béarn. Sy moeder was van Baskiese afkoms. Sy ouers sterf albei voordat hy 'n jaar oud is tydens 'n familiebesoek aan Frankryk. Hy word aanvanklik deur sy ouma grootgemaak en later deur sy tante en oom, nadat hy na Uruguay teruggekeer het. Hy begin op negejarige ouderdom fabels te skryf. In 1894 verhuis hy na Parys met sy tante en oom, en publiseer in 1901 'n digbundel getiteld Brumes du passé. Hy trou in 1906 met Pilar Saavedra in Montevideo; die twee het saam ses kinders gehad.
Erfenis
In 1990 het die stad van Oloron-Sainte-Marie die Jules-Supervielle-prys geskep; onder die pryswenners daarvan tel belangrike kontemporêre digters soos Alain Bosquet, Eugène Guillevic, Henri Thomas, Jean Grosjean en Lionel Ray. Supervielle se volledige poëtiese werke is in 1996 in die Bibliothèque de La Pléiade gepubliseer deur die Gallimard-uitgawes.
Cannes-rolprentfees 2015
Die 68ste jaarlikse Cannes-rolprentfees is van 13-24 Mei 2015 gehou. Die Amerikaanse regisseurbroers Joel en Ethan Coen was die voorsitters van die jurie vir die hoofkompetisie Dit was die eerste keer dat daar twee voorsitters was. Die Franse akteur Lambert Wilson was die aanbieder van die opening- en die afsluitingseremonie. Altesaam 47 rolprente en kortfilms is vertoon. Die Franse rolprent Dheepan, met Jacques Audiard as regisseur, het die Palme d'Or gewen.
Jules Supervielle
Erfenis
Die Lycée Français de Montevideo is na hom vernoem.
Fuentecantos
Fuentecantos is 'n munisipaliteit in die provinsie Soria in die Spaanse outonome gebied Kastilië en León.
Asturies
Asturies (Asturianu in Asturies, [astuˈɾjanu]) is 'n Romaanse taal wat in sommige dele van die Spaanse provinsie Asturië gepraat word. In Asturië word die taal deur middel van statutêre reëlings wat verband hou met die Outonome Status van die streek beskerm, en is dit'n keusevak op skool. Vanweë diglossie tussen Asturies en Spaans beskou sommige vakkundiges dit as 'n dialek van Leonees, maar deesdae word dit as 'n afsonderlike taal gereken.
Die taal het uit Latyn ontwikkel met bydraes van die voor-Romaanse tale wat in die gebied van die Astures, 'n ou stam op die Iberiese Skiereiland, gepraat is. Kastiliaans Spaans bereik die gebied later, in die 14de eeu, toe die sentrale regering gesante en amptenare gestuur het om politieke en kerklike posisies te vul.
Amerie
Amerie (gebore 12 Januarie 1980) is 'n Amerikaanse aktrise en komponis. Sy is bekend vir haar rolle in die rolprente Cradle 2 the Grave (2003), First Daughter (2004), Hitch (2005), en Fighting (2009).
Polsende straalmotor
'n Polsende straalmotor (of polsstraalmotor) is 'n eenvoudige soort binnebrandmotor waar die verbranding in polsende slae gebeur. Die gevolglike straal gas wat aan die agterkant van die motor uitgewerp word veroorsaak 'n voorwaartse stuwing in ooreenstemming met Newton se derde wet.
'n Tipiese polsstraalmotor bestaan uit 'n luginlaat wat voorsien is van 'n eenrigtingklep, 'n verbrandingskamer en 'n akoestiese resonante uitlaatpyp. Die klepreëling word verrig deur gebruik te maak van bladkleppe of in kleplose polsstraalmotore deur middel van aerodinamika. Brandstof in die vorm van 'n gas of 'n vloeistofsproei word of met die lug in die inlaatkamer vermeng of daar ingespuit. Wanneer die enjin eers aan die gang kom is slegs die brandstoftoevoer nodig en is die meganisme selfonderhoudend. 'n Toestel om lugvloei te forseer en 'n ontstekingsmeganisme word egter aanvanklik benodig om die enjin aan die gang te kry.
Geskiedenis
Polsstraalmotore word gekenmerk deur sy uiters eenvoudige samestelling, lae boukoste, lae brandstofdoeltreffendheid en baie hoë geraasvlakke. Die hoë geraasvlakke maak hulle ongeskik vir die meeste toepassings buiten krygstoepassings. Polsstralers is al gebruik om eksperimentele helikopters aan te dryf deur die enjins aan die punte van die rotorlemme vas te maak. Tydens die Tweede Wêreldoorlog 'n ontwerp, die Focke-Wulf Fw Triebflugel voorgestel, maar die tuig is uiteindelik nooit gebou nie. Die voordeel van hierdie helikopter ontwerp is dat dit nie die reaktiewe wringkrag op die tuig uitoefen nie, 'n stertrotor en die daarmee gepaardgaande ratkas is dus nie nodig nie, wat die vliegtuig baie eenvoudiger maak. Polsende straalmotore is ook al gebruik vir die bou van die draadgekoppelde asook radiobeheerde modelvliegtuie. Só 'n draadgekoppelde modelvliegtuig het in die vroeë vyftigs 'n spoedrekord opgestel van 299 km/h.
Nabye Ooste
Ontwikkeling van die begrip
Die 19de-eeuse argeoloë het Iran by hul definisie gevoeg, want hoewel dié land nooit deur die Ottomane regeer is nie, het die Ottomaanse Ryk en Rusland dit van Europa afgesny. Die argeoloë het egter die hele Europa en gewoonlik Egipte uitgesluit, hoewel dele van laasgenoemde wel in die Ottomaanse Ryk geval het.
Landboukulture
Soms het ŉ priesterklas ontstaan wat hom feitlik uitsluitlik op die uitvoering van die godsdienstige pligte toegelê het. Die spesialisasie en organisasie onder leiding van 'n almagtige koning was soms so ver gevorder dat die bevolking gebruik is vir die werk aan reusagtige bouwerke (die piramides). Die groot landboubeskawings van Mesopotamië en Egipte het in wese ongeveer 2 000 jaar lank onveranderd gebly en het die kulturele klimaat in die Nabye Ooste bepaal. Palestina en Sirië, wat tussen die groot landboubeskawings gele het, het gou 'n ontmoetingspunt geword.
Toenemende politieke eenheid
Die politieke eenheid het na Alexander se dood gou verbrokkel, maar is uiteindelik deur die Romeine herstel. Met die begin van die Romeinse oorheersing kort na die begin van die Christelike jaartelling het die geskiedenis van die Nabye Ooste ŉ nuwe wending geneem, wat uiteindelik gelei het tot oorheersing deur die Oos-Romeinse of Bisantynse Ryk.
Gouestreep-kardinaal
Die Gouestreep-kardinaal (Ostorhinchus cyanosoma) is 'n vis wat wydverspreid voorkom in die westelike Stille Oseaan, die Indiese Oseaan, die Rooisee en aan die ooskus van Afrika suidwaarts tot by sentraal KwaZulu-Natal. In Engels staan die vis bekend as die Goldenstriped cardinal.